*Proiect*

GUVERNUL REPUBLICII MOLDOVA

HOTĂRÂRE

nr. \_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_ 2018

Chişinău

cu privire la transmiterea unor bunuri imobile

-----------------------------------------------------------

În temeiul art.6 alin.(1) lit. a) şi art. 14 alin. (1) lit. b) al Legii nr. 121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr. 90-93, art. 401), cu modificările şi completările ulterioare, şi art.8 alin.(2) şi alin. (3) al Legii nr. 523-XIV din 16 iulie 1991 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr.124-125, art.611), cu modificările şi completările ulterioare, Guvernul

HOTĂRĂŞTE:

1. Se transmite, cu titlu gratuit, din gestiunea Direcţiei Raionale pentru Siguranţa Alimentelor a Agenţiei Naţionale pentru Siguranţa Alimentelor, în administrarea Ministerului Afacerilor Interne, gestiunea Secţiei Situaţii Excepţionale Briceni a Direcţiei Situaţii Excepţionale Edineţ a Inspectoratului General pentru Situaţii de Urgenţă, bunul imobil, proprietate publică a statului, cu suprafaţa de 106,7 m.p., numărul cadastral 1402102.466.01, amplasat în raionul Briceni, oraşul Lipcani, strada Taras Şevcenco, 29, în vederea dislocării Unităţii de Salvatori şi Pompieri.
2. Se propune Consiliului orăşenesc Lipcani să transmită, cu titlu gratuit, din

proprietatea publică a oraşului Lipcani în proprietatea publică a statului, administrarea Ministerului Afacerilor Interne, gestiunea Secţiei Situaţii Excepţionale Briceni a Direcţiei Situaţii Excepţionale Edineţ a Inspectoratului General pentru Situaţii de Urgenţă, în vederea dislocării Unităţii de Salvatori şi Pompieri, următoarele bunuri imobile:

1. teren cu suprafaţa de 0,0594 ha, numărul cadastral 1402102.466, amplasat în raionul Briceni, oraşul Lipcani, strada Taras Şevcenco, 29;
2. teren cu suprafaţa de 0,0609 ha, numărul cadastral 1402102.384, amplasat în raionul Briceni, oraşul Lipcani, strada Taras Şevcenco.
3. Se propune Consiliului municipal Bălţi să transmită, cu titlu gratuit, din proprietatea publică a municipiului Bălţi în proprietatea publică a statului, administrarea Ministerului Afacerilor Interne, gestiunea Centrului Republican de Instruire al Inspectoratului General pentru Situaţii de Urgenţă, terenul cu suprafaţa de 1,5 ha, numărul cadastral 0300320.246, amplasat în municipiul Bălţi, în scopul modernizării Centrului Republican de Instruire Filiala Nord.
4. Se propune Consiliului orăşenesc Ştefan Vodă să transmită, cu titlu gratuit, din

proprietatea publică a oraşului Ştefan Vodă în proprietatea publică a statului, administrarea Ministerului Afacerilor Interne, gestiunea Secţiei Situaţii Excepţionale Ştefan Vodă a Direcţiei Situaţii Excepţionale Căuşeni a Inspectoratului General pentru Situaţii de Urgenţă, terenul cu suprafaţa de 0,3994 ha, numărul cadastral 8501211.12, amplasat în intravilanul oraşului Ştefan Vodă, în vederea edificării Remizei de Salvatori şi Pompieri.

1. Inspectoratul General pentru Situaţii de Urgenţă al Ministerului Afacerilor

Interne în comun cu Agenţia Naţională pentru Siguranţa Alimentelor şi autorităţile administraţiilor publice locale menţionate în prezenta hotărâre, în termen de 30 zile, vor institui Comisia de transmitere a bunurilor proprietate publică şi vor asigura transmiterea acestora în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901 din 31 decembrie 2015, cu modificările şi completările ulterioare.

1. Agenţia Servicii Publice, la cererea titularului de drept, va efectua modificarea

documentaţiei cadastrale în conformitate cu prevederile prezentei hotărâri.

**PRIM-MINISTRU Pavel FILIP**

Contrasemnează:

Ministrul afacerilor interne Alexandru JIZDAN

Ministrul finanţelor Octavian ARMAŞU